РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА

ОПШТИНА СЕНТА

Општинска управа општине Сента

Број: 401-28/2017-IV

Дана, 5. октобра 2017. године

С е н т а

На основу члана 25. став 1. Закона о јавном информисању и медијима („Службени гласник РС“, број 83/2014, 58/2015 и 12/2016 – аутентично тумачење) и члана 24. став 1. Правилника о суфинансирању пројеката за остваривање јавног интереса у области јавног информисања („Службени гласник РС“, број 16/2016 и 8/2017), Одлуке о буџету општине Сента за 2017. годину (“Службени лист општине Сента” бр. 29/2016 и 13/2017) и Одлуке председника општине број 401-27/2017-II од 6. јула 2017. године, по предлогу Конкурсне комисије за оцену пројеката поднетих на Конкурс за суфинансирање пројеката из области јавног информисања на језику мађарске националне мањине и особа са инвалидитетом у 2017. години, начелник Општинске управе општине Сента, дана, 5. октобра 2017. године, донео је

**РЕШЕЊЕ**

**о расподели средстава по расписаном Конкурсу за суфинансирање пројеката из области јавног информисања на језику мађарске националне мањине и особа са инвалидитетом у 2017. години**

**I** Средства у износу од **1**00.000,00 динара распоређују се за реализацију следећих пројеката  **из области јавног информисања особа са инвалидитетом:**

|  |  |  |  |
| --- | --- | --- | --- |
| **Редни број** | **Учесници Конкурса** | **Назив пројекта** | **Износ одобрених новчаних средстава** **у дин.** |
| **1**  | Радња за телевизијске и радио активности Про Медиа Фриђеш Ирмењи пр. Сента | Емисија „Rendelő“ – Информисање особа са инвалидитетом | **100.000,00** |

**II** Средства у износу од **од 2**00.000,00 динара распоређују се за реализацију следећих пројеката из области јавног информисања **на језику мађарске националне мањине**:

|  |  |  |  |
| --- | --- | --- | --- |
| **Редни број** | **Учесници Конкурса** | **Назив пројекта** | **Износ одобрених новчаних средстава** **у дин.** |
| **1** | Honestas агенција Имре Шебешћен пр. Нови Сад | Учешће „Vajdaság Ma” у локалном информисању на територији општине Сента (А Vajdaság Ma részvétele a helyi tájékoztatásban Zenta község területén) | **100.000,00** |
| **2** | Радио станица „Но Лимит Радио“ д.о.о. Сента  | Вести и локалне вести – на мађарском језику |  **100.000,00** |

**III** Ово решење је основ за закључење уговора с лицем које је добило средства за суфинансирање пројектних активности.

 **О б р а з л о ж е њ е**

Начелник Општинске управе општине Сента, дана, 10. јула 2017. године, под бројем 401-28/2017-IV, расписао је Конкурсу за **суфинансирање пројеката из области јавног информисања на језику мађарске националне мањине** и **особа са инвалидитетом у 2017. години**.

Конкурс је објављен, на интернет страници Општине Сента (<http://www.zenta-senta.co.rs>) 10. јула 2017. године, у дневном листу „Magyar Szó“ 11. јула 2017. године и у дневном листу „Дневник“ 12. јула 2017. године.

Конкурс је расписан ради:

**I** пружања финансијске подршке медијским садржајима који омогућавају остваривање права припадника **мађарске националне мањине** на информисање на сопственом језику и неговање сопствене културе и идентитета, дефинисаног чланом 13. Закона о јавном информисању и медијима и

**II** пружања финансијске подршке  медијским садржајима који доприносе заштити  интереса **особа са инвалидитетом** и обезбеђивања њиховог равноправног уживања права на слободу мишљења и изражавања, дефинисаног чланом 12. Закона о јавном информисању и медијима.

Средства опредељена за конкурс за сврху под тачком I износили су **200.000,00** динара, а за сврху под тачком II износили су **100.000,00** динара.

На конкурс су пристигле три благовремене, потпуне и важеће пријаве**:**

|  |  |  |  |  |
| --- | --- | --- | --- | --- |
| **Редни број** | **Учесници Конкурса** | **Назив програма односно пројекта** | **Износ тражених новчаних средстава** | **Oбласти јавног информисања** |
| **1** | Honestas агенција Имре Шебешћен пр. Нови Сад | Учешће „Vajdaság Ma” у локалном информисању на територији општине Сента (А Vajdaság Ma részvétele a helyi tájékoztatásban Zenta község területén) | 200.000,00 | **на језику мађарске националнe мањинe** |
| **2** | Радња за телевизијске и радио активности Про Медиа Фриђеш Ирмењи пр. Сента | Емисија „Rendelő“ – Информисање особа са инвалидитетом | 100.000,00 | **особа са инвалидитетом** |
| **3** | Радио станица „Но Лимит Радио“ д.о.о. Сента  | Вести и локалне вести – на мађарском језику | 200.000,00 | **на језику мађарске националнe мањинe** |

Начелник Општинске управе општине Сента, дана 25. августа 2017. године, решењем број 401-28/2017-ИV, именовао је Конкурсну комисију за оцену пројеката поднетих на конкурс и то у саставу:

1. Милутин Беатовић, извештач листа „Спортски журнал“,

2. Ендре Мариаш, новинар дневног листа „Magyar Szó” и

3. Ливиа Тот, заменик главног уредника недељног листа „Hét Nap“.

Извршни одбор Националног савета мађарске националне мањине, закључком број В/З/265/217 од 22. септембра 2017. године, издао је мишљење о пријављеним пројектима поводом конкурса ради подизања квалитета информисања припадника националних мањина, и то о пројектима **„**Honestas” агенције Имре Шебешћен пр. и Радио станице „Но Лимит Радио“ д.о.о. Сента, односно „предложио је финансиранје  конкурса према следећем: Агенција „Хонестас” Имре Шебешћен предузетник, Нови Сад предлог: 100.000,00 динара и Радио станица „ Но Лимит Радио“ д.о.о. Сента, предлог 100.000,00 динара.“

Чланови Конкурсне комисије су извршили оцењивање приспелих пројекта, и то независно сваки пројекат и по сваком од критеријума. Чланови комисије су, уз пуно уважавање, размотрили и мишљење Националног савета мађарске националне мањине.

Конкурснa комисијa за оцену пројеката поднетих на Конкурс, дана, 4. октобра 2017. године, донела Одлуку о оцени пристиглих пројеката и предлог за доделу средстава којом је предложила начелнику Општинске управе општине Сента да поводом Конкурса доноси Одлуку о расподели средстава према следећем:

|  |  |  |  |  |  |
| --- | --- | --- | --- | --- | --- |
| **Редни број** | **Учесници Конкурса** | **Назив програма односно пројекта** | **Износ тражених новчаних средстава****у дин.** | **Износ предложених новчаних средстава** **у дин.** | **Oбласти јавног** **информисања** |
| **1** | „Honestas” агенција Имре Шебешћен пр. | Учешће „Vajdaság Ma” у локалном информисању на територији општине Сента (А Vajdaság Ma részvétele a helyi tájékoztatásban Zenta község területén) | 200.000,00 | **100.000,00** | **на језику****мађарске****националнe****мањинe** |
|  **2** | Радња за телевизијске и радио активности Про Медиа | Емисија „Rendelő“ – Информисање особа са инвалидитетом | 100.000,00 | **100.000,00** | **особа са****инвалидитетом** |
| **3** | Радио станица „ Но Лимит Радио“ д.о.о. Сента  | Вести и локалне вести – на мађарском језику | 200.000,00 | **100.000,00** | **на језику****мађарске****националнe****мањинe** |

Према члану 25. став 1. Закона о јавном информисању и медијима („Службени гласник РС“, број 83/2014, 58/2015 и 12/2016 – аутентично тумачење), одлуку о расподели средстава доноси руководилац органа који је расписао конкурс, а на основу образложеног предлога комисије.

Према члану 25. став 2. Закона о јавном информисању и медијима, одлука из става 1. овог члана доноси се у облику решења са образложењем за сваки расписани конкурс.

Према члану 25. став 3. Закона о јавном информисању и медијима, решење из става 2. овог члана је коначно и против њега се може покренути управни спор.

Према члану 25. став 4. Закона о јавном информисању и медијима, решење о расподели средстава објављује се на веб-сајту органа који је расписао конкурс, и доставља се сваком учеснику конкурса у електронској форми.

Према члану 25. став 5. Закона о јавном информисању и медијима, решење из става 2. овог члана основ је за закључење уговора с лицем које је добило средства за суфинансирање пројектних активности.

Према члану 24. став 1. Правилника о суфинансирању пројеката за остваривање јавног интереса у области јавног информисања („Службени гласник РС“, број 16/2016 и 8/2017), одлуку о расподели средстава са образложењем доноси руководилац органа који је расписао конкурс, у форми решења, а на основу предлога комисије о расподели средстава са образложењем.

Према члану 24. став 3. Правилника о суфинансирању пројеката за остваривање јавног интереса у области јавног информисања Одлука из става 1. овог члана, доноси се најкасније у року од 90 дана од дана закључења конкурса.

Сходно наведеном, Начелник Општинске управе општине Сента у потпуности прихватио предлог Конкурсне комисије и донео одлуку као у диспозитиву.

УПУТСТВО О ПРАВНОМ СРЕДСТВУ:

Ово решење је коначно и против њега може се покренути управни спор пред Управним судом у року од 30 дана од дана достављања.

ОБЈАВЉИВАЊЕ:

Ово решење објавити на званичној интернет страни Општине Сента (<http://www.zenta-senta.co.rs>)

ДОСТАВИТИ:

Ово решење доставити свим учесницима конкурса у електронској форми.

ПОЗИВ:

Позивају се сви учесници конкурса који су добили мањи износ средстава од траженог, да без одлагања доставе нову спецификацију трошкова, у складу са додељеним средствима, односно обавештење о томе да одустају од средстава која су им додељена.

 Начелник Општинске управе

 Едит Шарњаи Рожа s.r.

 дипл. правник